**GRAD PULA-POLA**

**UPRAVNI ODJEL ZA LOKALNU SAMOUPRAVU**

Sukladno članku 17. i 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18 i 112/19), uz prethodnu suglasnost gradonačelnika Grada Pula-Pola, službenica ovlaštena za obavljanje poslova pročelnika Upravnog odjela za lokalnu samoupravu Grada Pula-Pola raspisala je javni natječaj objavljen dana 17.09.2021. godine u „Narodnim novinama“ Republike Hrvatske, na Hrvatskom zavodu za zapošljavanje, Područni ured Pula i web stranicama Grada Pula-Pola za radno mjesto:

* **viši stručni suradnik 1. za pravne poslove - 1 izvršitelj na neodređeno vrijeme**

pa se sukladno navedenom daju sljedeće:

**OBAVIJESTI I UPUTE**

**Opis poslova radnog mjesta:**

* prati pravne propise iz cjelokupnog djelokruga Grada,
* koordinira s upravnim tijelima Grada pravovremeno usklađenje općih akata tijela Grada s izmjenom pravnih propisa,
* obavlja kontrolu zakonitosti i formalne ispravnosti nacrta i prijedloga akta dostavljenih Gradonačelniku i Gradskom vijeću na nadležno postupanje,
* izrađuje nacrte i prijedloge akata iz djelokruga rada Gradskog vijeća i Gradonačelnika,
* provodi upravni postupak i donosi rješenja o upravnim stvarima u slučajevima propisanim važećim zakonima i drugim propisima donesenim na temelju zakona,
* vodi i ažurira registar važećih propisa donesenih od predstavničkog i izvršnog tijela Grada,
* pomaže u koordinaciji rada Gradskog vijeća, Gradonačelnika i upravnih tijela Grada u vezi s pripremom nacrta akata koje donosi Gradsko vijeće i Gradonačelnik,
* pomaže u pripremanju i organiziranju sjednica Gradskog vijeća,
* obavlja poslove stručne pripreme rada stalnih i povremenih radnih tijela Gradskog vijeća i radnih tijela Gradonačelnika,
* pruža vijećnicima stručnu pomoć u obavljanju funkcije vijećnika,
* priprema materijale za objavu u Službenim novinama Grada i na mrežnim stranicama Grada,
* obavlja i ostale poslove po nalogu i uputama pročelnika i voditelja Odsjeka.

**Podaci o plaći:**

Podaci o plaći navedenog radnog mjesta propisani su Odlukom o koeficijentima za obračun plaće službenika i namještenika, Klasa: 023-01/10-01/1083, Urbroj: 2168/01-02-01-0235-10-4 od 24. rujna 2010. godine i Odlukom o izmjeni i dopuni Odluke o koeficijentima za obračun plaće službenika i namještenika Klasa: 023-01/13-01/1255, Urbroj: 2168/01-02-01-0243-13-3 od 12. prosinca 2013. godine. Slijedom toga, plaću radnog mjesta višeg stručnog suradnika 1. za pravne poslove čini umnožak koeficijenta radnog mjesta 2,00 i osnovice za izračun plaće (iznos osnovice je 4.708,62 kn, bruto) uvećan za 0,5 % za svaku navršenu godinu radnog staža.

1. **TESTIRANJE KANDIDATA**

**Testiranje kandidata:**

Testiranje kandidata sastoji se od provjere znanja, sposobnosti i vještina bitnih za obavljanje poslova radnog mjesta na koje se kandidat prima - pisani test.

**Pravni izvori za pripremanje kandidata za testiranje:**

Pitanja kojima se testira provjera znanja, sposobnosti i vještina bitnih za obavljanje poslova radnog mjesta na koje se kandidat prima temelje se na sljedećim propisima:

1. Zakon o lokalnoj i područnoj (regionalnoj) samoupravi (Narodne novine broj, 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispravak, 123/17, 98/19 i 144/20);
2. Zakon o općem upravnom postupku (Narodne novine broj, 47/09);
3. Zakon o pravu na pristup informacijama (Narodne novine broj, 25/13 i 85/15);
4. Statut Grada Pula-Pola (Službene novine Grada Pule broj, 7/09, 16/09, 12/11, 1/13, 2/18, 2/20, 4/21 i 5/21);
5. Poslovnik Gradskog vijeća Grada Pula-Pola (Službene novine Grada Pule broj, 1/13, 14715, 2/18, 5/19, 2/20, 4/21 i 5/21).

**Pravila testiranja:**

1. Po dolasku na testiranje od kandidata će biti zatražena odgovarajuća identifikacijska isprava radi utvrđivanja identiteta.
2. Za vrijeme provjere znanja i sposobnosti nije dopušteno: korištenje literature, bilješki, mobitela, napuštati prostorije u kojoj se obavlja provjera, razgovarati ili na drugi način ometati ostale kandidate.
3. Nakon uvodnih radnji, započinje testiranje na način da će kandidatima biti podijeljena pitanja za provjeru znanja i sposobnosti za obavljanje poslova radnog mjesta za kojeg se kandidat prijavio.
4. Za provjeru znanja i sposobnosti testiranjem dodjeljuje se od 1 do 10 bodova.
5. Smatra se da je kandidat položio test ako je od provjere navedene u točki 4. postigao najmanje 50% ukupnog broja bodova.
6. **INTERVJU**
7. Razgovor (intervju) se provodi samo s onim kandidatima koji su ostvarili 50% i više broja bodova na testiranju.
8. Povjerenstvo za provedbu javnog natječaja kroz razgovor (intervju) sa kandidatima utvrđuje interese, ciljeve i motivaciju kandidata za rad. Rezultati razgovora (intervjua) boduju se od 1 do 10 bodova.

Ukupan broj bodova kojeg kandidat može postići testiranjem i intervjuom je 20.

Nakon provedenog postupka, Povjerenstvo za provedbu javnog natječaja utvrđuje rang listu kandidata prema ukupnom broju ostvarenih bodova te dostavlja službenici ovlaštenoj za obavljanje poslova pročelnika Upravnog odjela za lokalnu samoupravu Grada Pula-Pola rang listu kandidata i izvješće o provedenom postupku koje potpisuju svi članovi Povjerenstva za provedbu javnog natječaja.

Izabrani kandidat, po obavijesti o izboru, dostavlja uvjerenje o zdravstvenoj sposobnosti za obavljanje poslova radnog mjesta, a prije donošenja Rješenja o prijmu u službu.

Službenica ovlaštena za obavljanje poslova pročelnika Upravnog odjela za lokalnu samoupravu Grada Pula-Pola donosi Rješenje o prijmu u službu koje se dostavlja svim kandidatima koji su se prijavili na javni natječaj.

Kandidat koji nije zadovoljan Rješenjem o prijmu u službu izabranog kandidata, ima pravo podnijeti žalbu gradonačelniku Grada Pula-Pola u roku od 15 dana od dana dostave rješenja.

**POZIV ZA TESTIRANJE BIT ĆE OBJAVLJEN NAJMANJE 5 DANA PRIJE TESTIRANJA, NA WEB-STRANICI GRADA PULE I NA OGLASNOJ PLOČI UPRAVNOG ODJELA ZA LOKALNU SAMOUPRAVU**

**GRAD PULA-POLA**

**UPRAVNI ODJEL ZA LOKALNU SAMOUPRAVU**